recursal/SuperWikiNEXT-32B huggingface dataset:
**OLÁH Gyárfás** [pr. ola: dja:rfa:ŝ] estas rumanuja hungara vestfasonisto naskiĝinta en Miercurea Ciuc la 22-an de junio 1975.

Kariero
-------

Gyárfás Oláh finis siajn mezlernejajn studojn en *Liceo de Muziko kaj Arto Nagy István* de Miercurea Ciuc en la fako de pentrado sub direkto de pentristo Árpád Márton. Poste li studis inter 1996 kaj 2001 en la Okcidenta Universitato de Temeŝvaro, kie liaj profesorinoj estis Magda Zimán kaj Elena Tulcan. Kiel stipendiulo li studis poste en la tekstilfako de la Industriarta Universitato Moholy-Nagy László en Budapeŝto en la klaso de Katalin Sárváry. En 2006 li fondis kune kun aliaj kvin gekunuloj (Rita, Dragoş, Ioana, Maria, Erika) la markon *Rozalb de Mura* en Bukareŝto, kie estas iliaj vendejo. Li laboras en Miercurea Ciuc.

Premioj, distingoj
------------------

* 2006 - Grandpremio de Erste Bank (Kontakt Erste Bank Award) pro la plej bona dizajnisto el Mezo kaj Orienta Eŭropo, Vieno;
* 2008 - Modisto de jaro 2008-a en la Moda semajno de Londono.

Modfestivaloj
-------------

* 2004 Design May, Berlino;
* 2002 Iaşi Rumanuja Moda Semajno;
* 2002 Juna dizajnisto Bukareŝto;
* 2001 Iaşi, Rumanuja Moda Semajno;
* 1999 Modtagoj de Bukareŝto.

Fonto
-----

* Intervjuo 2008 kaj retejo de vendejo
Satelitbildo de la Vistula hafo (*Wislahaf*) kaj la Vistula terlango (ankaŭ pole: *Mierzeja Wiślana*, ruse: Балтийская коса *Baltiejskaja Kosa*, germane: *Frische Nehrung)* La Vistula hafo formas la limon inter Pollando (Pomeria Vojevodio) kaj Rusio (Kaliningrada provinco /ru: oblast).
En geografio, **terlango** (angle *spit*, germane *Nehrung*, litove *Nerija*, pole *Kosa*) estas mallarĝa kaj longa kurba strio da sablo aŭ tero tra la maro en la marbordo, kaj kiu tiamaniere parte aŭ tute fermas la kurbiĝon de la malfermita maro, ofte paralela al la marbordo. Do temas pri aparte mallarĝa duoninsulo. Ĝi konsistas el materialoj alportitaj de la marfluo, de la fluoj de tajdo aŭ de marondoj.

Depende de la cirkonstancoj, la fermita areo ricevas la sekvan nomon:

* laguno se ĝi havas mallarĝan konekton al la maro kaj
* apudmarborda lago se ĝi estas tute fermita.

Tombolo en Grekio
Terlango povas aŭ formiĝi antaŭ la marbordo, disigante pecon da akvo, tiel nomata laguno, aŭ antaŭeniri en maron kaj formi «sagon», aŭ ligi insulon al tero (aŭ alia insulo), en geografio oni nomas tian terlangon "tombolo".

Se la telango estas seninterrompa, la laguno iĝas lago entenante nesalan akvon. Se la terlango estas distranĉita de pluraj markoloj, ĝi formas sinsekvon da sablejoj nomataj "terlangaj insuloj". 

Terlangoj troviĝas tutmonde. Rimarkindaj ekzemploj estas la Kurona terlango/laguno en la Balta Maro, la terlango Lido de Venecio kaj la terlango Farewell (*Farewell Spit*) sur la Suda Insulo de Nov-Zelando. La plej granda terlango en Usono (*Dungeness Spit*) situas en la ŝtato Vaŝingtono. Ĝi estas pli ol naŭ kilometrojn longa, kun mezumo de pliaj kvin metroj aldonitaj ĉiujare.

* Kurona duoninsulo, limo de Kurona LagunoKurona duoninsulo, limo de Kurona Laguno
* Terlango de HelTerlango de Hel
* Lido de VenecioLido de Venecio

Referencoj
----------

1. ↑  artikolo terlango en PIV, eldono 2020, jen rete
2. ↑  Halina Gorecka, artikolo "La Kurŝa Terlango", pri la Kurona Duoninsulo, La Ondo de Esperanto n-ro 2 (2022), paĝoj 35-37, (eo)

Vidu ankaŭ
----------

* Kurona Duoninsulo
* Komunumo Neringa
**Gällivare** [ˈjɛlivɑːrə] (finne *Jällivaara*) estas komunumod:Q127448 (svede *kommun*) en la nordsveda provinco Norrbottens län kaj la historia provinco Lappland, proksimume 100 km norde de la polusa cirklo.

La finna ankaŭ estas multe parolata en Gällivare, parte varianto de ĝi nomita Meänkieli. Tiel, finnoj povas pasigi multe da tempo en la municipo, kvankam tute ne scipovus la svedan

La ĉefa loko de la komunumo estas Gällivare. Al la komunumo apartenas la denssetlejoj (centraj lokoj, svede "tätorter"): Gällivare, Hakkas, Koskullskulle, Malmberget, Nilivaara, Tjautjas kaj Ullatti. Menciinda estas vilaĝo (tipo "småort") Nattavaara.

Lingvoj parolataj en la komunumo estas la sveda, kaj ankaŭ dialekto de la finna nomita "jellivaaransuomi" (ankaŭ klasigebla kiel varianto de "meänkieli").

Ekonomio
--------

En la teritorio de la komunumo situas kelkaj turistaj celoj, interalie Dundret, Kaitum, Nikkaluokta, Ritsem kaj Stora Sjöfallet. Ankaŭ la Inlandsbanand:Q1087732 altiras multnombrajn vizitantojn. Tra la komunumo kondukas la fererca linio Luleå–Narvik d:Q220922.

La plej gravaj labordonantoj krom la turismo estas la minejoj Malmberget de LKAB (fererco) kaj Aitik de Boliden AB (kupro, oro kaj arĝento).

Eksteraj ligiloj kaj noto
-------------------------

* Kategorio Gällivare (komunumo) en la Vikimedia Komunejo (Multrimedaj datumoj)

* Paĝaro de la komunumo
* *En tiu ĉi artikolo estas uzita traduko de teksto el la artikolo Gällivare (Gemeinde) en la germana Vikipedio.*
Tendo
**Tendo** estas movebla loĝejo el ŝtofo. Ankaŭ ĝi plejofte enhavas bastonojn aŭ arkojn por formiĝi.

Laŭ Francisko Azorín **tendo** estas *Portebla loĝilo el tolo, felo.* Li indikas etimologion el la latina *tentus, tenta*, el *tendere* (etendi). Kaj li aldonas la terminon *tendaro*, por aro de tendoj en lakamparo por militistoj, sportistoj, k.a.

Priskribo
---------

Tendo estadas kun skeleto el rektaj bastonoj aŭ kun skeleto el arkoj.
Rektaj bastonoj estis unue lignaj, poste el fero kaj fone el alumino.
Arkoj estas el karbona fibro aŭ vitra fibro.
Tendoj estas uzataj en armeo, skoltismo, postkatastrofa helpo, vojaĝantaj spektakloj kaj turismo.

Tendoj malsamas laŭ formo kaj nombro da loĝantoj.

Laŭ formo distingeblas:

* kanadaj tendoj: kun triangula fasado.
* domformaj tendoj: pli malpli kuboformaj
* iglaj tendoj: kun almenaŭ du interkruciĝantaj arkoj.
* tunelaj tendoj: kun almenaŭ du paralelaj arkoj.

Laŭ la nombro de loĝantoj:
ekde 1 ĝis kelkdek. 

Ankaŭ ekzistas tendoj por aĵoj kaj por spektakloj, ekzemple cirkoj.

Ĉar tendo estas movebla, ĝenerale pli bonas, se ĝi estas malpli peza kaj oni strebas al la malpezeco. Pro progreso en materialoj kutima pezo de tendo por tri homoj malpligrandiĝis de 12 kg en 1940 ĝis 3 kg en 2000.

Vidu ankaŭ
----------

Specoj de tendoj
* Baŝo
* Jurto
* Tipio

Ĉiujara tendaro
* SEFT

Notoj
-----

1. ↑  Francisko Azorín, arkitekto, Universala Terminologio de la Arkitekturo (arkeologio, arto, konstruo k. metio), Presejo Chulilla y Ángel, Madrido, 1932, paĝo 199.
2. ↑  Azorín, samloke.

* Tendo en la Vikimedia Komunejo (Multrimedaj datumoj)
* Kategorio Tendo en la Vikimedia Komunejo (Multrimedaj datumoj)
Studento uzanta teodoliton sur kampo.
**Termezurado** estas la tekniko, profesio, arto kaj scienco determini la terajn aŭ tri-dimensiajn poziciojn de punktoj kaj la distancojn kaj angulojn inter ili. Profesiulo de termezurado estas nomata **Termezuristo**. Tiuj punktoj estas kutime sur la surfaco de la Tero, kaj ili estas ofte uzataj por establi mapojn kaj limojn por la terposedanto el lokoj, kiel konstruanguloj aŭ la surfaca loko de subsurfacaj trajtoj, aŭ por aliaj celoj postulitaj de la registaro aŭ de la civila juro, same kiel por vendo de nemoveblaĵoj.

Termezuristoj laboras per elementoj de geometrio, trigonometrio, regresanalizo, fiziko, inĝenierado, metrologio, programlingvoj kaj leĝaro. Ili uzas ekipaĵaron, komponita ekzemple el totalstacioj, robotaj totalstacioj, teodolitoj, GNSS-riceviloj, retroreflektiloj, 3D-aj skaniloj, radioj, klinometroj, manporteblaj komputiloj, ciferecaj niveliloj, subsurfacaj lokigiloj, droneoj, GIS, kaj termezura softvaro.

Termezurado estis grava elemento en la disvolvigo de la homa medio ekde la komenco de la registrita historio, kaj precize el Antikva Egipto. La planado kaj plenumado de plej formoj de konstruado postulas ĝin. Ĝi estas uzata ankaŭ en transporto, komunikado, mapado kaj la difino de laŭleĝaj limoj por for terposedantaro. Ĝi estas grava ilo por esplorado en multaj aliaj sciencaj fakoj.

Vidu ankaŭ
----------

* Geodezio
* Topografio

Bibliografio
------------

* *The Surveying Handbook*. 1995. doi:10.1007/978-1-4615-2067-2. ISBN 978-1-4613-5858-9.
* Keay J (2000), *The Great Arc: The Dramatic Tale of How India was Mapped and Everest was Named*, Harper Collins, 182 pp, ISBN 0-00-653123-7.
* Pugh J C (1975), *Surveying for Field Scientists*, Methuen, 230 pp, ISBN 0-416-07530-4
* Genovese I (2005), *Definitions of Surveying and Associated Terms*, ACSM, 314 pp, ISBN 0-9765991-0-4.
* Public Land Survey System Foundation (2009) *Manual of Surveying Instructions For the Survey of the Public Lands of the United States*. [www.blmsurveymanual.org]


|  |  |
| --- | --- |
| Bibliotekoj | * PeEnEo: 553432
* LCCN: sh85130857
* NDL: 00571395
* BNE: XX537533
 |
Flagoj estas uzataj en aŭtosporto por tradoni specialajn signalojn.

**Verda flago** indikas la komencon de la kurado, aŭ la rekomencon post flava aŭ ruĝa flago.

**Flava flago** estas averto, ke ekzistas danĝera situacio en la kurejo, kaj ĉiuj aŭtoj devas malrapidiĝi kaj enviciĝi malantaŭ la gvidaŭto, ĝis la montro de verda flago.

**Ruĝa flago** signifas ke la kurado devas ĉesi tuj, kaj ĉiuj aŭtoj devas halti, kutime pro pluvo aŭ por ripari sekurecan barilon post akcidento. Dum montro de la ruĝa flago, la teamoj ne rajtas ripari la aŭtojn aŭ prizorgi ĝin iel ajn.

**Nigra flago** indikas al iu specifa ŝoforo por ke tiu iru por paroli kun kontrolisto pri iu problemo, aŭ por ricevi parolan averton pri ebla puno, aŭ ja ricevi punon. Kutime, du nigraj flagoj en unu evento senkvalifikigas.

**Nigra flago kun blanka ikso** estas montrata al ŝoforo kiu malagnoskas nigran flagon. La kontrolistoj ne plu mezuras la progreson de la aŭto de tiu ŝoforo. Se ŝoforo malagnoskas la nigran flagon kun blanka ikso, tiu kutime senkvalifikiĝas.

**Blua flago kun diagonalo oranĝa** estas montrata al pli malrapidaj ŝoforoj, por peti ke ili ne bloku la progreson de pli rapidaj aŭtoj kiuj venas por pasi.

**Blanka flago** estas montrata je komenco de la fina ĉirkaŭo, por indiki ke la kurado finiĝos post tiu ĉirkaŭo.

**Ŝaktabula flago** indikas ke kurado finiĝas. La unua aŭto kiu transiras la finlinion estas la venkanto. La kontrolistoj nun notas ĉies poziciojn por la fina rezulto.


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* Kategorio Flagoj de Aŭtosporto en la Vikimedia Komunejo (Multrimedaj datumoj)
Internacia Kosmostacio fluganta super Afriko kaj Mezoriento trans la terminatoro en nokton
En astronomio, la **terminatoro** estas fikcia linio, kiu markas la limon inter la prilumata duonsfero kaj la senluma duonsfero de planedo aŭ satelito prilumata de stelo.

Difino
------

Oni supozu, ke astro estas prilumata de stelo. La **terminatoro** sur la astro estas la fikcia kurbo sur la astra surfaco, konsistanta el tiuj punktoj, ĉe kiuj la linio al la stela centro tanĝas la astran surfacon. Se la astro estas sfera, kaj la stelo estas sufiĉe malproksima, do la terminatoro estas proksimume ĉefcirklo.

Se la astro estas prilumata de pluraj lumfontoj, do la astro povas havi plurajn terminatorojn. Ekzemple, satelito prilumata de kaj stelo kaj planedo havas du terminatojn.

* Terminatoro sur Tero Terminatoro sur Tero
* Terminator apud kratero Keeler sur Luno Terminator apud kratero Keeler sur Luno
* Du terminatoroj sur Mimaso, satelito de Saturno. La pli luma terminatoro ĉe la supro estas Suna; la malpli luma terminatoro ĉe la dekstro estas Saturna. Du terminatoroj sur Mimaso, satelito de Saturno. La pli luma terminatoro ĉe la supro estas Suna; la malpli luma terminatoro ĉe la dekstro estas Saturna.

### Tera terminatoro

 Variado de la terminatoro laŭ sezonoj ĉe Eŭropo.
Sur Tero, la terminatoro markas la limon inter tago kaj nokto. Observanto kuŝanta sur terminatoro observas krepuskon. La loko de la terminatoro dependas de la tempo en diurno (tagnokto) kaj de la sezono en jaro.

### Luna terminatoro

La terminatoro sur Luno markas la randon de la lunarko. Krateroj kaj aliaj geografiaĵoj sur luno estas pli videblaj, kiam ili kuŝas sur la terminatoro, pro la oblikva angulo de sunradioj.

Etimologio
----------

La termino *terminatoro* devenas de la latina *terminātor* "limomarkanto", de *termināre* "marki la limon" kaj *-tor* "-anto".

Referencoj
----------

1. ↑   terminator/o (esperante). *Plena Ilustrita Vortaro de Esperanto 2020*.

Eksteraj ligiloj
----------------

* Kategorio Terminatoro en la Vikimedia Komunejo (Multrimedaj datumoj)

* Day/Night Terminator (daily) (angle). National Oceanic and Atmospheric Administration.
* Terminator (norvege). *Store norske leksikon*.
* Terminador (katalune). *Gran enciclopèdia catalana*.
Flago de Latva SSR en 1940
Flago de Latva Soveta Socialisma Respubliko
La **flago de Latva SSR** estis adoptita la 17-an de januaro, 1953.

Antaŭ tio, de la 25-a de aŭgusto 1940, la flago estis ruĝa kun la ora rikoltilo kaj martelo en la pintangulo, kun la latinaj karakteroj LPSR (Latvijas Padomju Sociālistiskā Republika) super ili. La flago estis oficiale anstataŭita en 1990, kiam la nacia flago de Latvio estis reenkondukita, kaj ĝia uzo ĉe publikaj okazaĵoj nun estas malpermesita.

La flago estas prezentita kiel rektangula ruĝa flago kun marblua ondeta akvo kun blanka bordo ĉe la fundo (kiu reprezentas la Riveron Daugava), kun la oraj martelo kaj rikoltilo, kaj la orranĝa stelo ĉe la supro de la kantono.

|  |  |  |
| --- | --- | --- |
| 

| v • d • rFlagoj en Sovetunio |
| --- |
| **Flago de Sovetunio** • Armena SSR • Azerbajĝana SSR • Belorusa SSR • Estona SSR • Karelo-Finna SSR (1940–1956) • Kartvela SSR • Kazaĥa SSR • Kirgiza SSR • Latva SSR • Litova SSR • Moldava SSR • Rusia SFSR • Taĝika SSR • Transkaŭkaza FSSR (1922–1936) • Turkmena SSR • Ukraina SSR • Uzbeka SSR |

 |

* Kategorio Flago de Latva Soveta Socialisma Respubliko en la Vikimedia Komunejo (Multrimedaj datumoj)
En elektra inĝenierio, **termistoro** estas rezistilo, kies rezistanco varias laŭ ĝia temperaturo. Eblas trovi ĝin sun divesaj formoj: perlo, disko, tubeto kaj aliaj.

Priskribo
---------

PTK termistoro
NTK termistoro
Termistoro estas rezistilo, kies rezistanco {\displaystyle R(T)} kiel funkcio de la temperaturo {\displaystyle T} ne estas konstanta. Ĉe referenca temperaturo {\displaystyle T}, la **temperatura koeficiento** {\displaystyle k} estas la gradiento de tiu kurbo:

{\displaystyle k(T)={\frac {\mathrm {d} R}{\mathrm {d} T}}}.
Laŭ la signo de la temperatura koeficiento, termistoroj klasifikiĝas en du tipojn:

* Pri **pozitiv-temperatur-koeficienta termistoro** (PTK), la temperatura koeficiento estas pozitiva: ju pli varma, des pli rezistiva.
* Pri **negativ-temperatur-koeficienta termistoro** (NTK), la temperatura koeficiento estas negativa: ju pli malvarma, des pli rezistiva.

La **temperatura koeficiento de rezistanco** estas difinita jene:

{\displaystyle \alpha \_{T}(T)={\frac {\mathrm {d} \ln R}{\mathrm {d} T}}={\frac {1}{R}}{\frac {\mathrm {d} R}{\mathrm {d} T}}}.
Ĝi estas samsigna kiel {\displaystyle k}.

Uzoj
----

Termistoroj havas diversajn utilojn:

* Temperatursentilo: la temperaturo influas la termistoran rezistancon, kiu estas facile elektre mezurebla.
* Kurentolimigilo: kiam la kurento troiĝas, la termistoro varmiĝas kaj plirezistiviĝas, limigante la kurenton.
* Memreganta hejtilo.

Historio
--------

La termistoro estis unue malkovrita en 1833 de Michael Faraday, kiu rimarkis ke arĝenta sulfido (Ag2S) estas, moderntermine, negativ-temperatur-koeficienta termistoro.

Samuel Ruben inventis la unuan komerce industrie uzeblan termistoron en 1930. Poste, termistoroj vaste ekuziĝis industrie dum la 1930-aj jaroj.

La nomo "termistoro" devenas de *term-* (greka radiko signifanta varmon) kaj *resistor* (anglalingve "rezistilo").

Piednotoj
---------

1. ↑  PIV 2020: termistoro

Eksteraj ligiloj
----------------

* Kategorio Termistoro en la Vikimedia Komunejo (Multrimedaj datumoj)

* Kristály, Tibor.  Rezistiloj (esperante) (2020-03-18). Arkivita el la originalo je 2020-11-25. Alirita 2020-09-22.
Flago de 1941 - 1952
Flago de 1952 - 1990
La **flago de Moldava Soveta Socialisma Respubliko** estis adoptita la 31-an de januaro 1952.

La flago estis prezentita kiel rektangula ruĝa flago kun verda strio en la centro (kiu reprezentas la agraran karakteron de la ekonomio en la respubliko), kun la oraj martelo kaj rikoltilo, kaj la ruĝa stelo kun oraj randoj ĉe la supro de la kantono.

Antaŭ tio, la flago konsistis el la ruĝa flago kun la ora rikoltilo kaj martelo en la pintangulo, kun la cirilaj karakteroj РССМ (RSSM) super ili.

Inter 1924 kaj la adopto de la flago en la 1940-aj jaroj, parto de Moldavio estis organizita kiel la Moldava ASSR kun la Ukraina SSR, kaj uzis ruĝan flagon, kun la rikoltilo kaj martelo en la pintangulo, super la cirilaj karakteroj УРСР (URSR, ukrainaj inicialoj de Ukraina SSR) kaj la latinaj karakteroj RSSU. Inter 1929 kaj 1937, la rikoltilo kaj martelo estis forigitaj, kaj de 1935 en la latinaj karakteroj estis forigitaj.

La flago similas al la nuna flago de Ĉednestrio.

|  |  |  |
| --- | --- | --- |
| 

| v • d • rFlagoj en Sovetunio |
| --- |
| **Flago de Sovetunio** • Armena SSR • Azerbajĝana SSR • Belorusa SSR • Estona SSR • Karelo-Finna SSR (1940–1956) • Kartvela SSR • Kazaĥa SSR • Kirgiza SSR • Latva SSR • Litova SSR • Moldava SSR • Rusia SFSR • Taĝika SSR • Transkaŭkaza FSSR (1922–1936) • Turkmena SSR • Ukraina SSR • Uzbeka SSR |

 |

* Kategorio Flago de Moldava Soveta Socialisma Respubliko en la Vikimedia Komunejo (Multrimedaj datumoj)
**Cable News Network** (*Kabla novaĵo-reto*, **CNN** mallonge) estas perkabla televido-reto, fondita la 1-an de junio en 1980 fare de Ted Turner kaj Reese Schonfeld en Atlanta, Usono. Oni kutime agnoskas ke CNN konceptis la ideon de tut-diurna raportado de novaĵoj.

CNN apartenas al la Time Warner-konzerno, kaj ĝi dissendas en la angla lingvo. Ekde post ĝia fondo oni fondis imitaĵojn, ekz. la kanalo Fox News (nuntempe la plej populara novaĵ-kanalo), kaj la trialokaj MSNBC en Usono kaj Al-Ĝazira internacie.

Krom la naciaj usonaj eventoj-sendilo CNN, estis kreita fare de la sama firmao la same anglalingva internacia sendilo CNN International, kiun povas kapti pli ol unu miliardoj da homoj en 212 landoj.

CNN kaj CNN International estis mondkonataj tra la intenziva eventodisdono dum la 2-a Golfa Milito. Ĝi estis la sola televida kanalo kiu raportis pri bombardo de Bagdad en viva sendado. Post du jaroj ĝi komunikis pri atako kontraŭ la moskva parlamento.

En 2000, Time Warner elaĉetis la fondinton Ted Turner, kiu nuntempe ne plu havas influon je la televido.

Post la enpotenciĝo de la konservativa ideologio en la Usono, CNN perdas iom post iom sia avangardismo. La plej populara kabla televido iĝas Fox News, apoganto de la konservativismo.

Vidu ankaŭ
----------

* France 24
* CNN International
* Listo de televidaj programoj de Usono
* Breaking News

Eksteraj ligiloj
----------------

* CNN.com angle
* CNN FAQ Arkivigite je 2009-05-27 per la retarkivo Wayback Machine angle

* 
* 

  

* CNN en la Vikimedia Komunejo (Multrimedaj datumoj)
* Kategorio CNN en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 46627
* GND: 2120209-6
* LCCN: n82251162
* VIAF: 156628431
* ISNI: 0000 0004 0411 2974, 0000 0004 0632 1120
* SUDOC: 031995845
* BNF: 12310853z
* NLA: 35370593
* NDL: 00627903
* BIBSYS: 90607119
* NKC: osa2010530989
* BNE: XX94893
 |
La franca flago, "la trikoloro"
**Trikoloro**, kiel esence diras la nomo, estas flago havanta tri kolorojn.
Tamen oni kutime konsideras trikoloroj nur tiujn flagojn, kiuj konsistas el tri kvaranguloj, kun eventuala aldono de stelo, blazono k.s. Fakte, pro praktikaj kialoj, oni eĉ povas paroli pri "dukoloraj trikoloroj" (!): *"La Niĝeria flago estas vertikala trikoloro verda-blanka-verda."* Trikoloro estas la plej ofta formo de flago en la mondo.

Ofte kiam oni diras "la trikoloro", oni intencas la francan flagon.

Ekzemploj
---------

Oni povas distingi inter 4 specoj de trikoloroj:

### Vertikala trikoloro

la flago estas vertikale dividita.

* 
* 

### Horizontala trikoloro

la flago estas horizontale dividita. Ekzistas du varioj Egalstria.

#### Egalstria

Tiu estas la formo en 99% de la okazoj.

* 
* 

#### Kun malsamaj strilarĝoj

* 

### Vertikal-horizontala trikoloro

la flago estas unue vertikale, poste horizontale dividita.

* 

### Oblikva trikoloro

la flago estas oblikve dividita

* 

* Kategorio Trikoloro en la Vikimedia Komunejo (Multrimedaj datumoj)
Termoskopo de Galilejo.
**Termoskopo** estas aparato kiu montras ŝanĝojn en temperaturo. Tipa desegno estas tubo en kiu likvo supreniras kaj malsupreniras kiam la temperaturo ŝanĝiĝas. La moderna termometro laŭgrade evoluis el ĝi per la aldono de skalo komence de la 17a jarcento kaj per normigo laŭlonge de la 17a kaj 18a jarcentoj.

Funkcio
-------

Principo de termoskopo. Pli alta temperaturo ekspansias la aeron en la bulbo kaj malaltigas la nivelon en la tubeto.
Aparatoj uzantaj kaj varmon kaj premon estis oftaj en la epoko de Galilejo, uzataj por fontanoj, zirgado (korpa temperaturo) aŭ sangelverŝigo en medicino. La aparato estis konstruita el malgranda ujo plenigita je akvo, ligita al fajne vertikale supreniranta tubeto, kun granda malplena vitra pilko supre. Ŝanĝoj en temperaturo de la supra pilko plenumas pozitivan aŭ vakuan premon sur la suba akvo, kio okazigas, ke tiu supreniras aŭ malsupreniras en la fajna tubeto.

Referencoj
----------

1. ↑  Court, Arnold (12a de majo 1967). "Concerning an Important Invention" (PDF).
2. ↑  Sherry, David (2011). "Thermoscopes, thermometers, and the foundations of measurement" (PDF). Studies in History and Philosophy of Science. 42: 509–524. doi:10.1016/j.shpsa.2011.07.001. Alirita la 21an de majo 2020.
3. 1 2  Valleriani, Matteo.  (2010-06-03) *Galileo Engineer*. Springer Science and Business Media.
4. ↑   Who invented the thermometer (angle). Alirita 2018-02-02.

Literaturo
----------

* The Galileo Project, "The Thermometer" Alirita la 21an de majo 2020.
* Benedict, Robert P. 1984. Chapter 1, "Early attempts to measure degrees of heat", en *Fundamentals of Temperature, Pressure and Flow Measurement*, 3a eld, Wiley ISBN 0-471-89383-8.


|  |  |
| --- | --- |
| Bibliotekoj | * PeEnEo: 692135
 |
Flago de Uzbeka Soveta Socialisma Respubliko
La **flago de la Uzbeka SSR** estis adoptita la 29-an de aŭgusto 1952. 

La flago estas prezentita kiel rektangula ruĝa flago kun helblua strio en la centro (kiu reprezentas la ĉielon) sur kies randoj estas multe pli maldikaj blankaj strioj (kiuj reprezentas la kotonplanton kiu estas ofta en la regiono), kun la ora martelo kaj rikoltilo, kaj la ruĝa stelo ĉe la pinto de la kantono.

La bluo reprezentas la ĉielon, la blanko reprezentas kotonon, la ruĝo reprezentas la "revolucian lukton de la laboramasoj", la rikoltilo kaj martelo reprezentas la sindikaton de la kamparanoj (komuna simbolo por ĉiuj sovetaj flagoj) kaj, la ruĝa stelo estas la simbolo de la proletaro.

|  |  |  |
| --- | --- | --- |
| 

| v • d • rFlagoj en Sovetunio |
| --- |
| **Flago de Sovetunio** • Armena SSR • Azerbajĝana SSR • Belorusa SSR • Estona SSR • Karelo-Finna SSR (1940–1956) • Kartvela SSR • Kazaĥa SSR • Kirgiza SSR • Latva SSR • Litova SSR • Moldava SSR • Rusia SFSR • Taĝika SSR • Transkaŭkaza FSSR (1922–1936) • Turkmena SSR • Ukraina SSR • Uzbeka SSR |

 |

* Kategorio Flago de Uzbeka Soveta Socialisma Respubliko en la Vikimedia Komunejo (Multrimedaj datumoj)
Optika skemo de trilensa objektivo de Cooke
**Trilensa objektivo de Cooke** estas objektivo kiu konsistas el tri lensoj, disdividitaj per spaco. La meza el la lensoj estas disiga kaj farita el flinto, du flankaj lensoj estas kunigaj kaj faritaj el kraŭno.

Skemo de la objektivo ebligas preskaŭ nuligi ĉiujn aberaciojn se relativa truo estas ne pli ol 1/4 ... 1/6.3.

La objektivo estis inventita kaj patentita en 1893 de Dennis H. Taylor, kiu laboris en firmao "Cooke of York". La objektivo estas historie unua anastigmato, ĝi estis sufiĉe pli malfacila en kunmuntado kaj pli sensema al malĝusta kunmuntado ol la antaŭaj objektivoj. Poste estis inventitaj pli perfektaj objektivoj, sed ĝis nun la objektivo estadas uzata en malmultekostaj fotiloj.

Plua plibonigado de la objektivo eblas per anstataŭigado de unuoblaj lensoj per kungluaĵoj de lensoj faritaj de diversaj specoj de vitro. Tiel eblas pligrandigi relativan truon kaj angulon de bildo.

  


* Kategorio Trilensa objektivo de Cooke en la Vikimedia Komunejo (Multrimedaj datumoj)
ISO

**Teror**, alinome **Villa Mariana de Teror** estas municipo sur la kanaria insulo Gran Canaria en la hispana provinco Las Palmas de Gran Canaria. Ĝi situas norde sur la insulo kaj estas unu el ĝiaj sep municipoj sen marbordo.

Kvankam la komunumo estis oficiale fondita nur en 1836, la vilaĝo Teror estas inter la plej malnovaj de la insularo. Ĝia unua dokumenta mencio estas el 1481, kiam tie estis trovita statuo de Sankta Maria (nomata *Virgen del Pino* aŭ *nuestra Señora del Pino*), patrono de la insulo kaj de la provinco. Pro tio la vilaĝo ekde 1590 havas la titolon *Villa Mariana* (= maria urbo). Festoj honore al la patrono komenciĝas ĉirkaŭ la 15-a de aŭgusto kaj kulminas la 7-an kaj 8-an de septembro per granda pilgrimado.

Teror estas malpli influata de turismo kaj pli trankvila ol aliaj komunumoj de Gran Canaria.

Loĝantaro
---------

Teror estas laŭ areo la kvara malplej granda komunumo de Gran Canaria, antaŭ Valleseco, Santa Brígida kaj Firgas. Laŭ la loĝantaro ĝi havas la 12-an lokon inter 21 komunumoj. Ĝia loĝdenso de ĉ. 500/km² estas relative alta por montara regiono, sed ne komparebla kun tiuj de la urbecaj komunumoj Telde kaj Las Palmas.

| jaro | loĝantoj | denseco |
| --- | --- | --- |
| 1991 | 10.368 | 403/km² |
| 1996 | 11.225 | 437/km² |
| 2000 | 11.898 | 463/km² |
| 2001 | 12.144 | 473/km² |
| 2002 | 12.296 | 478/km² |
| 2003 | 12.104 | 471/km² |
| 2004 | 12.281 | 478/km² |
| 2005 | 12.189 | 474/km² |
| 2006 | 12.175 | 474/km² |
| 2008 | 12.818 | 499/km² |
| 2010 | 12.944 | 504/km² |

* Teror en la Vikimedia Komunejo (Multrimedaj datumoj)
* Kategorio Teror en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 346490
* GND: 16173522-8
* LCCN: n83229432
* VIAF: 127885692
* NKC: ge602834
 |
Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

 
La germana lernolibro de Esperanto ***Tesi, la Testudo*** estas unuafoje eldonita en 1985. Post pluraj represoj la libro estis komplete reviziita kaj modernigita; la tria eldono aperis en 2006 ĉe EsperantoLand. Ĝin verkis laborgrupo, kiu ŝerce nomis sin *nokta tajpejo*; grandan parton verkis Eckhard Bick, kunlaboris Eva Formaggio, Claudia Hamelbeck, Ulf Kemmer kaj Reinhard Kneser. Centon da desegnoj kreis Uta Hasekampo kaj Anna Formaggio.

Kontraste al multaj aliaj lernolibroj por lingvoj la baza teksto de la libro estas sinsekva historio. Ĝi temas pri la malgranda testudo *Tesi*, kiu vivas sur vulkana insulo en oceano. Tesi trovas botelpoŝton kun invito al Esperanto-kongreso kaj la testudoj decidas vojaĝi per floso al la kongreso en Homlando.

Aldone al la lecionoj kaj kutimaj klarigoj pri gramatiko la libro havas diversajn lernunuojn pri unuopaj temoj, ekzemple por priskribo de pejzaĝo, manĝoj, bestoj, ŝako aŭ kartludoj. La librojn enhavas plurajn dekojn da ekzercoj, por kiuj fine troveblas solvoj. En la libro enestas krome dudirekta vortaro Esperanto-germana, listoj de ŝtatoj kaj mallongigoj kaj detala indekso pri gramatiko kaj temoj.

La libro vendiĝis intertempe en pli ol 8.000 ekzempleroj. Ĝi nuntempe (2009) estas la sola lernolibro por germanlingvanoj, kiu noveldoniĝis aŭ reeldoniĝis dum la pasinta jardeko. Ĝi enestas la germanan katalogon de mendeblaj libroj (VLB) kaj estas akirebla per retaj kaj aliaj librovendejoj (ISBN 978-3-922570-80-6).

Vidu ankaŭ
----------

* Recenzo ĉe edukado.net
* Specimeno de ekzerco kaj komentoj ĉe edukado.net
* *Tesi* en la reto (vortareto por elpresi, korekto...)

Eksteraj ligiloj
----------------


|  |  |
| --- | --- |
| Portala ikono | Portalo pri Lingvo |
| Portala ikono | Portalo pri Esperanto |

* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience
* Katalogo "Erfgoedbib" en *LibraryThing*
Ekzekutado de Maximilien Robespierre.
La **Teroro** (junio 1793 - 27-a de julio 1794), france ***Terreur***, estis precipe violenta periodo de la franca revolucio, kiu daŭris unu jaron kaj du monatojn. Ĝi originis de konflikto inter rivalaj politikaj klanoj, nome la Ĝirondistoj kaj la Jakobenoj.

La periodo famiĝis pro amasa ekzekutado per gilotino de supozitaj "malamikoj de la revolucio". Ekzistas variaj taksoj de la preciza nombro da ekzekutitoj, inter 16 000 kaj 40 000. La plej famaj estis la franca reĝo Ludoviko la 16-a kaj la reĝino Marie-Antoinette.

La termino *La Teroro* referencante la periodon robespieran fiksiĝis dum la reakcio termidora kaj desegnas ĉiujn violentojn ĝis la 10a de Termidoro de jaro II. Robespiero mem fame eksplikis kial teroro estis necesa en revolucia medio: «*Se risorteco de registaro popola dum paco estas virto, tiu de registaro popola dum revolucio simultane estas virto kaj teroro: virto, sen kiu teroro estas fatala; teroro, sen kiu virto estas impotenta. Teroro ne estas alia afero ol justico prompta, severa, senceda; ĝi estas do emano de virto, malpli principo partikulara ol principo ĝenerala de demokratio, aplikata al plej urĝaj bezonoj de la patrio.*»

Vidu ankaŭ
----------

* Maximilien de Robespierre
* Komitato por publika savado
* Gilotino
* Montaruloj
* Ekzekuto
* Stalinismo - Granda purigo
* Maoismo - Kultura Revolucio

Notoj
-----

1. ↑   Jean-Clément Martin, «La Terreur», pp 14-15

* Kategorio Teroro (franca revolucio) en la Vikimedia Komunejo (Multrimedaj datumoj)
**Teocaltiche** estas unu el la 126 komunumoj de la meksika subŝtato Jalisco. La ĉefurbo de la komunumo estas Teocaltiche. La ŝlosilnumero de la komunumo laŭ la INEGI, do laŭ la nacia geografia instituto estas 14 091.

Geografio
---------

**Teocaltiche** apartenas al la regiono Altos Norte kiu situas en la nordoriento de la subŝtato Jalisco (nordoriente de la regiono Altos Sur). Al tiu regiono apartenas 8 komumoj. La komunumo havis en 2005 (lasta popolnombrado de la INEGI) 36976 loĝantojn. El tiuj estis 17055 viroj kaj 19921 virinoj. La komunumo havas surfacon de 913,77 km². La meza alteco estas 1740 metroj super la marnivelo. La meza jara temperaturo estas 18,6 C. En la komunumo estas 647,7 mm da precipitaĵo jare. 

Situo de la koncerna regiono en la subŝtato Jalisco.

Sociogeografio
--------------

En la jaro 1995 (laŭ INEGI) en la komunumo vivis 10836 viroj pli aĝaj ol 15 jaroj. El tiuj 9624 scipovis legi kaj skribi kaj 1194 viroj estis analfabetoj. Do 11.02 % de la viroj estis analfabetoj. En la sama jaro en la komunumo vivis 12783 virinoj pli aĝaj ol 15 jaroj. El tiuj 11128 sciis legi kaj skribi kaj 1633 virinoj estis analfabetoj. Do 12,77 % de la virinoj estis analfabetoj. En 1995 en Teocaltiche vivis 32956 personoj kiuj aĝis pli ol 5 jaroj. El tiuj estis 17 indiĝenoj. Tio signifas ke 0,052 % de la loĝantaro en la koncerna jaro estis indiĝenoj.

Fontoj: Statistikoj de la INEGI: Conteo de Población y Vivienda 2005 k. a. (hispane: popol- kaj loĝejnombrado).

Eksteraj ligiloj
----------------

* Teocaltiche Arkivigite je 2007-05-26 per la retarkivo Wayback Machine en *Enciclopedia de los Municipios de México* (hispane)
**Teodoro Obiang Nguema Mbasogo** (naskiĝis la 5-an de junio 1942 en Acoacán) estas prezidanto de Ekvatora Gvineo ekde 1979.

Infaneco kaj Junularo
---------------------

Li naskiĝis en la distriko Mongomo en Río Muni, do en la kontinenta parto de la tiutempa hispana kolonio. Li estis la 3a de entute 10 infanoj de enmigrinto el Gabono. Li apartenas al la fangoj, do al la plimulto de la etnoj en Ekvatora Gvineo. Post la vizito de la lernejo li fariĝis soldato.

Armeestro
---------

Post la sendependiĝo de la lando je la 12a de oktobro 1968 lia onklo Francisco Macías Nguema fariĝis la sola reganto de la lando. Obiang Nguema fariĝis ministro pri defendo. Ekde 1975 Obiang Nguema fariĝis armeestro.

Obiang kun Condoleezza Rice en (2006)

Prezidanto
----------

Je la 3a de aŭgusto 1979 li puĉis kontraŭ la onklo kaj mortigis lin post la ricevo de la povo. En oktobro 1979 li oficiale fariĝis prezidanto kaj promesis reformon de la ŝtato. Dum la regado de Obiang Nguema Ekvatora Gvineo perdis ĉirkaŭ trionon de la loĝantaro. Okazis diversaj balotoj, sed oni povis dubi ĉu la opozicio havis iun ŝancon. For de la lando kreskiĝis la suspektoj pri manko de libereco por balotado kaj por normala demokatia funkciado; fakte la opozicio pli normale agadas en la ekzilo, ekzemple en Hispanio aŭ Francio ol en la propra lando. Ankaŭ oni kritikis la familifavorecon (koruptadon) de la prezidanto kaj la malsukceso solvi la landajn problemojn: ekonomio, diferencoj inter etnoj, diferencoj inter la kontinenta kaj la insula parto de la lando nome Mbini kaj Bioko kaj aliaj insuloj (heredaĵo de la hispana kolonia sistemo) ktp. En novembro 2021, Teodoro Obiang Nguema Mbasogo estis nomumita ĉe la kongreso de sia partio kiel kandidato por sesa oficperiodo en la 2023-datita elekto.

Bonhavo
-------

Theodoro Obiang Nguema Mbasogo apartenas al la plej riĉaj ŝtatestroj de la mono. Oni supozas ke li posedas pli ol 600 milionojn da usonaj dolaroj.

Lia filo kaj vicprezidanto Teodorín Nguema Obiang estis plurfoje kondamnita en eksterlandaj tribunaloj pro koruptado.

Eksteraj ligiloj
----------------

* Biografio kun bildoj[*rompita ligilo*] (france)
* Rezultoj de balotoj ĉe *African Elections database* (angle)
* *IRIN NEWS* pri la gajno en la balotoj 2002, 17. Dezember 2002 (englisch)


|  |  |
| --- | --- |
| Bibliotekoj | * PeEnEo: 264433
* GND: 1162144823
* LCCN: n84175007
* VIAF: 2452394
* ISNI: 0000 0000 5473 5054
* LIBRIS: 289807
* SUDOC: 034244980
* BNF: 12502026g
* BNE: XX1050940
 |
***Carreteras secundarias*** (Duarangaj ŝoseoj) estas hispana ŝosefilmo de 1997 reĝisorita de Emilio Martínez Lázaro kun ĉefaktoroj Antonio Resines, Fernando Ramallo, Miriam Díaz Aroca, kaj Maribel Verdú. *Carreteras secundarias* estas filmo bazita sur la samnoma novelo de Ignacio Martínez de Pisón. Ĝi ricevis kelkajn premiojn.

Intrigo
-------

**Averto: *La teksto, kiu sekvas, malkaŝas detalojn pri la intrigo de la rakonto.***

Felipe, 15-jaraĝa adoleskulo, kaj lia patro veturas tra Hispanio de 1974 per Citroën DS, plej bone konata kiel *Tiburón* (ŝarko), kiu estas ilia nura posedaĵo. Felipe neniam konis sian patrinon, ĉar ŝi mortis nur kelkajn jarojn post lia nasko, kaj lia patro ofte havas ekfianĉinojn kiuj por Felipe ne egalus al lia patrino. Lia vivo estas kontinua translokiĝo tra marbordaj loĝejoj de senhoma aspekto for de la ferisezono. En ĉiu epizodo, ĉiam okazaĵo montras diversajn aspektojn kaj sintenojn de la vivo de la patro de Felipe kiujn li ne komprenis, kaj kiuj iel enmetis ilin en novaajn serĉojn en la vojo. Kiam ili devigas sin ŝanĝi de itinero kaj malproksimiĝi el la maro, iliaj vivoj radikale ŝanĝiĝas tutkomplete. 

**Averto: *Malkaŝado de la intrigo de la rakonto ĉi tie finiĝas.***

Geaktoraro kaj roluloj
----------------------

* Antonio Resines, estas la patro.
* Fernando Ramallo estas la filo.
* Miriam Díaz Aroca, kaj Maribel Verdú estas fianĉinoj de la patro.

Referencoj
----------

  

* *En tiu ĉi artikolo estas uzita traduko de teksto el la artikolo Carreteras secundarias en la hispana Vikipedio.*


|  |  |
| --- | --- |
| Bibliotekoj | * PeEnEo: 838342
 |
**Teoremo** estas matematika aserto, kiun oni demonstras pere de aliaj jam akceptitaj asertoj. Por pruvi teoremon, oni uzas nociojn, aksiomojn, postulatojn, antaŭe pruvitajn teoremojn kaj lemojn (malpli gravajn teoremojn). Ĉiu branĉo de matematiko konsistas el aro da teoremoj pruvitaj unu post alia. 

En formulado de teoremo oni distingas **kondiĉon** kaj **konkludon**. Ekzemple: **(a)** "Se la sumo de ciferoj en nombro dividiĝas je 3, tiam mem la nombro dividiĝas je 3". **(b)** "Se en triangulo unu el anguloj estas orta, tiam la aliaj du anguloj estas akutaj". En ambaŭ ekzemploj, antaŭ la vorto **tiam** staras kondiĉo, kaj post ĝi - konkludo.

Por ĉiu teoremo, esprimita per vortordo **"se … tiam"**, oni povas formuli inversan teoremon. Ekzemple, por la teoremo (a) ĝi aspektus tiel: "Se la nombro dividiĝas je 3, tiam la sumo de ciferoj en nombro ankaŭ dividiĝas je 3". Sed ne ĉiam okazas, ke por vera teoremo ankaŭ ĝia inversa teoremo estu vera. Por la teoremo (a) ankaŭ ĝia inversa teoremo estas vera, sed por la teoremo (b) - ne estas vera.

**Lemo** estas helpa aserto uzata por pruvi aliajn asertojn. La vorto devenas de la greka vorto kun la signifo "supozo". La terminon enkondukis geometroj de la antikva Grekujo; plejofte ĝi estis uzata en la verkoj de Arkimedo.

Vidu ankaŭ: Aksiomo kaj Formulo.
Teru-teru bouzu
**Teru Teru Bouzu** (aŭ veterpupo) estas tradicia japana pupeto kiu estas farita da kotono, blanka papero aŭ ŝtofo. Ĝi pendas per maldika ŝnuro je la fenestroj dum la pluvtagoj. Laŭ la tradicio, ĝi estas amuleto kiu evitas la pluvtagojn kaj alportas la bonan veteron.

La Teru Teru Bouzu koniĝitis dum Edo-epoko por la kampuloj. 
La infanoj faris tiujn amuletojn por ke la vetero estu bona dum la sekvanta tago, kaj ili kantis: "bonvetera sorĉisto, bonvolu lasi ke morgaŭ la vetero estu bona".

Nune la infanoj faras la pupeton en la lernejo per blanka papero aŭ ŝtofo kaj ili pendigas ĝin je fenestro dezirante suntagon dum la sekvanta tago, ofte antaŭtagoj de ekskurso aŭ pikniko.
Se pupeto estas pendurita inverse, tio signifas ke onis deziras pluvtagon. 
La pupeto agas kiel petego por la pluvo kaj ĝi estas io tre ofta en Japanio.

Ankaŭ konita kanto ekzistas pri la Teru Teru Bouzu:

 *Teru-teru-bozu, teru bozu*  

*Morgaŭ la vetero estu suna*  

*Kiel la ĉielo kiun mi vidis en mia revo*  

*Se estos suna, mi donos brumitan tintilon*  

 *Teru-teru-bozu, teru bozu*  

*Morgaŭ la vetero estu suna*  

*Se vi realigos mian revon*   

*Ni trinkos multe da dolĉan rizvinon*  

 *Teru-teru-bozu, teru bozu*  

*Morgaŭ la vetero estu suna*  

*Sed se estos nubloplena kaj vi krios*  

*Mi tranĉos vian kapon*  

Oni pensas ke ĉi tiu infankanto devenas el antikva historio pri monaĥo kiu promesis al la gekampuloj bonan veteron dum epoko kiam la pluvo detruis rizrikoltojn. Tamen la monaĥo ne povis alportis la bonan veteron kaj tial oni mortigis lin.
Multe da japanaj historiistoj pensas ke ĉi tiu historio kaj la deveno de Teru Teru Bouzu havas alian nunan devenon. Eble la vorto "Bouzu" (budhisma monaĥo) referencas al la senhara kapo de la monaĥoj kaj "Teru" (japana verbo kiu priskribas la sunlumon) estas la reflektita sunlumo sur ilia kapo.

* Teru teru bouzu en la Vikimedia Komunejo (Multrimedaj datumoj)
* Kategorio Teru teru bouzu en la Vikimedia Komunejo (Multrimedaj datumoj)
En eŭklida geometrio, **la teoremo de Menelao** donas necesan kaj sufiĉan kondiĉon, ke tri punktoj sur lateroj de triangulo, aŭ iliaj daŭrigoj, estu metitaj sur unu linio.

 Kazo 1: Du punktoj sur la latero kaj tria punkto en la daŭrigo de la alia latero
 Kazo 2: Ĉiuj punktoj sur la daŭrigoj de la lateroj
La teoremo diras (laŭ la markoj en la maldekstraj desegnoj), ke la punktoj D, E, F situas sur unu linio (en la desegno - la purpura linio) se kaj nur se ĝi plenumas: {\displaystyle {\frac {AF}{FB}}\cdot {\frac {BD}{DC}}\cdot {\frac {CE}{EA}}=-1} (Kiam la rilato estas markita de la direkto).

Pruvo
-----

Ni metas tri punktoj al linio perpendikulara al la linio DE; Ni markos ĉiun punkton en la projekcio per litero de la originala punkto kun etikedo ('). Laŭ la teoremo de Taleso, la teoremo de Menelao, kiun ni volas pruvi, estas ekvivalenta al la determino, ke D' kaj F' kunfandiĝas se kaj nur se: {\displaystyle {\frac {A'F'}{F'B'}}\cdot {\frac {B'D'}{D'C'}}\cdot {\frac {C'D'}{D'A'}}=-1},

Kaj ĉi tiu formulo samvaloras al {\displaystyle {\frac {A'F'}{F'B'}}\cdot {\frac {B'D'}{D'A'}}=1},

Ekvivalenta al {\displaystyle {\frac {A'F'}{F'B'}}={\frac {A'D'}{D'B'}}} .

Estas klare, ke ĉi tio ekzistas se kaj nur se D', kaj F' kunfluas.

Vidu ankaŭ
----------

* Eŭklida geometrio
* Teoremo de Taleso
* Teoremo de Ĉeva

* Kategorio Teoremo de Menelao en la Vikimedia Komunejo (Multrimedaj datumoj)
***Suspiros de España (y Portugal)*** (Sopiroj de Hispanio (kaj Portugalio)) estas hispana filmo de 1995 reĝisorita de  José Luis García Sánchez, kun scenaro de Rafael Azcona.

Intrigo
-------

**Averto: *La teksto, kiu sekvas, malkaŝas detalojn pri la intrigo de la rakonto.***

La morto de la veterana abato de konvento lasas sen futuro du monaĥojn, nome fray Liborio kaj fray Clemente. Ili malkovras leterojn kiujn la familio de fray Clemente sendis al li dum jaroj, sed li, naivulo, neniam ricevis. Legante ilin, fray Liborio ekkomprenas, ke lia kolego estas ekstergeedzeca filo de terposedanto el Ekstremaduro, jam mortintam tiel ke eble al fray Clemente korespondas heredon.

La monaĥoj elmonaĥiĝas, konvertitaj en Juan kaj Pepe, kaj veturas tra Hispanio. Por la juna Pepe temas pri la unua kontakto kun la mondo; por Juan temas pri renkontiĝo kun la pasinto – filino kaj amantino –. Survoje ili trafas Carmela, la forgesita filino de Juan, kiu iĝas amatino de Pepe, kaj Angélica, iama amo de Juan, nun prostituitino. La vojo al Ekstremaduro buntas: memmortigitoj, militmanovroj, juĝistoj, patrinoj, fianĉinoj, fratoj, policanoj, porkoj, ŝafoj, papagoj... La interna Hispanio. Finfine ne estas heredo, sed ankaŭ ne fino, ĉar la eks-monaĥoj kun siaj partnerinoj, kiel aliaj hispanoj, migras: al Portugalio, kie atendas ilin futuro en taŭrludado.

**Averto: *Malkaŝado de la intrigo de la rakonto ĉi tie finiĝas.***

Geaktoraro kaj roluloj
----------------------

* Juan Echanove ... Fray Clemente / Pepe / Fernando / Nati / Pastro / Brutobredisto / Bestokuracisto / Policano / Familio Santos Inocentes
* Juan Luis Galiardo ... Fray Liborio / Juan
* Rosa Maria Sardà ... Angélica
* Neus Asensi ... Carmela
* Vicente Parra ... Villalba
* María Galiana ... Amalia
* Antonio Gamero ... Arróniz
* Juan José Otegui ... Rosendo

Rimarko.- Juan Echanove ludas tiom da roloj, ĉar krom siaj du dekomencaj roloj, kiel monaĥo kaj kiel eks-monaĥo, kiam li atingas la areon de la ebla heredo, oni konstatas, ke estas multaj filoj de la heredinto, kaj la aktoro ludas tiujn ĉiujn siajn fratojn.

Referencoj
----------

Eksteraj ligiloj
----------------

* Retejo de la filmo Arkivigite je 2009-01-31 per la retarkivo Wayback Machine

  

* *En tiu ĉi artikolo estas uzita traduko de teksto el la artikolo Suspiros de España (y Portugal) en la hispana Vikipedio.*


|  |  |
| --- | --- |
| Bibliotekoj | * PeEnEo: 826755
 |
Haus Rosenthal - sidejo de la muzeo estante mem juvelaĵo konstrua. Vitrinoj el apotekoj kaj informtabuloj. La **Turingia apotekomuzeo** (germane: *Thüringer Apothekenmuseum*) troviĝas en la domo *Haus Rosenthal* en Bad Langensalza, Bergstraße nr 15a.

Priskribo
---------

Ekde la 18-a de majo 2014 Bad Langensalza ĝojas pri instalo de nova muzeo. En unu el la plej malnovaj trabfakaĵoj sur 276 m² prezentas sin elmontrado pri la farmacia historio de la 18-a ĝis la 20-a jarcento.

Montratas altvaloraj ujoj el vitro, porcelano kaj ligno, farmaciaj laboriloj ekz. por la preparado de piluloj, ŝmiraĵoj, pulvoroj, pistujoj kaj pesiloj. En ok diversaj salonoj la vizitantoj povas malkovri diversajn laborejojn de malnova apoteko. Menciindas ankaŭ la reproduktita kemia-farmacia laboratorio de la langensalza-a apotekisto kaj kemiisto Johann Christian Wiegleb (1732-1800). Reproduktitis krome la oficino kun receptoj, laborejo el la 20-a jarcento kaj venenejo.

Ebligis la instalon de la muzeo donaco de ĉ. 10000 objektoj fare de la apotekista dinastio Dörries. Apartenas al la muzeo ankaŭ la apuda ĝardeno en kiu kreskas pli ol 100 diversaj kuracherboj.

Vizito de la konstruaĵo mem
---------------------------

La vizitantoj ne nur povas malkovri apotekaĵojn (inkluzive la ĝardeneto kun la medicinaj herboj) sed ankaŭ viziti la belege restaŭritan konstruaĵon *Haus Rosenthal* el la 1515-a jaro mem. Ege impresas la historiaj murpanelaĵoj kaj murpargetaĵoj kiel ankaŭ ĝia salono el ligno. Pro la modeldonaj restaŭradlaboroj la urbo Bad Langensalza ricevis fare de la aranĝintoj de la konkurso "Thüringer Holzbaupreis 2013" laŭdegon.

Diversaj aranĝoj - ekz. prelegoj kaj kursoj - donas al infanoj, junuloj, klasoj kaj plenkreskuloj la eblecon aktive lerni la historion de apotekista arto kaj travivi la sanigecon de kreskaĵoj. Specialaj rondgvidadoj post deviga antaŭanonciĝo kontentigas kvazaŭ ĉian pluan lernemon.

Eksteraj ligiloj
----------------

* Kategorio Turingia apotekomuzeo (Bad Langensalza) en la Vikimedia Komunejo (Multrimedaj datumoj)

Hejmpaĝo muzea.[*rompita ligilo*]
**Teréz Karikó,** laŭ hungarlingve kutima nomordo **Karikó Teréz** estis hungara operkantisto, (koloratursoprano).

Teréz Karikó  naskiĝis la 31-an de marto 1932 en Budapeŝto kaj mortis la 8-a de novembro 2021.

Biografio
---------

Teréz Karikó akiris diplomon en Muzikakademio Franz Liszt en 1960, kie ŝi lernis ĉefe de Andor Lendvai. Ŝi plulernis ankaŭ en Romo helpe de stipendio. Post siaj studoj ŝi debutis en Nacia Teatro (Szeged) kun grandaj sukcesoj. Ŝi kantadis operojn en la teatro ĝis 1987, sed kelkfoje ŝi estis aŭdebla ankaŭ en Budapeŝta Ŝtata Operejo kaj Teatro Erkel. Inter 1974 kaj 1979 ŝi estis ankaŭ solisto de kantogrupo, kun kiu ŝi faris turneojn eksterlande. En 1974 ŝi kantadis en UNO. Ŝi ankaŭ instruis 6 jarojn en muzika altlernejo en Szeged. Ŝi ricevis premiojn inter 1965-2016, krome ŝi ricevis la titolon "eterna membro de Teatro Szeged".

El ŝia repertuaro
-----------------

* Giacomo Puccini:
	+ Gianni Schicchi - Nella
	+ La Bohème - Musette
* Giuseppe Verdi:
	+ La Traviata - Annina
	+ Nabucco - Abigel
	+ Otelo - Desdemona
	+ Makbeto - Lady Macbeth
	+ Aida - titolrolo; ĉefpastrino
* Wolfgang Amadeus Mozart: Die Zauberflöte - unua korteganino
* Ludwig van Beethoven: Fidelio - Leonora
* Georges Bizet: Carmen - Micaela
* Werner Egk: Peer Gynt - Ingrid
* Richard Wagner: Tannhäuser - Elizabeta
* diversaj oratorioj
* pluraj kantoj, eĉ popolkantoj

Fontoj
------

* hungarlingva biografio kun foto[*rompita ligilo*]
* hungarlingva biografio kun foto


|  |  |
| --- | --- |
| Bibliotekoj | * PeEnEo: 587310
 |
**Turja Bistra,** ukraine **Тур'я Бистра,** hungare **Turjasebes** estas vilaĝo en Ukrainio, en Transkarpata provinco, en distrikto Pereĉin. Bistra kaj sebes signifas: rapida.

Transkarpata provinco en Ukrainio
Distrikto de Velikij Bereznij en Transkarpatio

Bazaj informoj
--------------

* 48° 39′ 21″ N 22° 48′ 40″ O﻿ / ﻿48.65583 °N, 22.81111 °O﻿ / 48.65583; 22.81111 (mapo)Koordinatoj: 48° 39′ 21″ N 22° 48′ 40″ O﻿ / ﻿48.65583 °N, 22.81111 °O﻿ / 48.65583; 22.81111 (mapo)
* Areo: 3 km²
* Alto super marnivelo: 370 m
* Loĝantaro: 1450
* Poŝtkodo: 89231
* Telefonprefikso: 3145

Situo
-----

Turja Bistra situas laŭ rojo havanta la nomon Turja.

Historio
--------

En 1910 vivis tie 1319 loĝantoj, (1122 rutenoj, 117 germanoj, 75 hungaroj). Ĝis Traktato de Trianon Turjasebes apartenis al Hungara reĝlando, al Ung, al distrikto de Perecseny, poste al Ĉeĥoslovakio. En 1939 la plej orienta regiono de disfalanta Ĉeĥoslovakio deklaris malgrandan sendependan respublikon. Poste Hungario okupis la respublikon kaj tuj aranĝis aŭtonomion, kies apartaĵo estis ankaŭ Turja Bistra/Turjasebes. Ekde 1945 ĝi apartenis al Sovetunio, fine ekde 1991 al Ukrainio.

Vidindaĵoj
----------
La **teorio de Rankine (maksimum-normala premteorio)**, disvolvigita en 1857 de William John Macquorn Rankine, estas premfaka solvo kiu antaŭdiras aktivan kaj pasivan terpremojn. Ĝi eliras el fakto ke la grundo estas nekohera, la muro estas senfrota, la grund-mura interfaco estas vertikala, la malstabila surfaco sur kiu la grundo moviĝas estas ebena, kaj la rezulta forto estas angule paralela al la repleniga surfaco. La ekvacioj por koeficientoj de aktiva kaj pasiva flankaj grundopremoj estas donitaj sube. Notu ke φ' estas la angulo de ŝera rezisto de la grundo kaj la pleniga surfaco estas klina ĉe angulo β al la horizontalo.

{\displaystyle K\_{a}={\frac {\cos \beta -\left(\cos ^{2}\beta -\cos ^{2}\phi \right)^{1/2}}{\cos \beta +\left(\cos ^{2}\beta -\cos ^{2}\phi \right)^{1/2}}}\*cos\beta }
{\displaystyle K\_{p}={\frac {\cos \beta +\left(\cos ^{2}\beta -\cos ^{2}\phi \right)^{1/2}}{\cos \beta -\left(\cos ^{2}\beta -\cos ^{2}\phi \right)^{1/2}}}\*cos\beta }
Se β estas 0, la subaj ekvacioj simpliĝas al

{\displaystyle K\_{a}=\tan ^{2}\left(45-{\frac {\phi }{2}}\right)\ }
{\displaystyle K\_{p}=\tan ^{2}\left(45+{\frac {\phi }{2}}\right)\ }

Referencoj
----------

1. ↑  Rankine, W. (1857) On the stability of loose earth. Philosophical Transactions of the Royal Society of London, Vol. 147.